
Grozījumi Likumā par budžetu un finanšu vadību
Izdarīt (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81., 241. nr.; 2017, 242. nr.; 2018, 244. nr.; 2019, 28., 75. , 224. nr.; 2020, 240.A, 243. nr.; 2021, 227. nr.; 2022, 128., 204. nr. ) šādus grozījumus:
1. Izteikt 23. pantu šādā redakcijā:
“23. pants. Valsts kase
        (1) Valsts kase ir Finanšu ministrijas padotībā esoša tiešās pārvaldes iestāde, kas no valsts budžeta asignē un veic maksājumus noteiktiem mērķiem, veic valsts budžeta izpildes un uzskaites, valsts parāda vadības, normatīvajos aktos noteikto Eiropas Savienības fondu un citu ārvalstu finanšu palīdzības instrumentu finanšu vadību,  sniedz  pakalpojumus valsts pārvaldes vienotā pakalpojumu centra ietvaros, kā arī veic citas normatīvajos aktos noteiktās funkcijas.
        (2) Ministru kabinets nosaka Valsts kases sniegtos pakalpojumus valsts pārvaldes vienotā pakalpojumu centra ietvaros un šo pakalpojumu sniegšanas kārtību, un kārtību kādā valsts budžeta iestādes un budžeta nefinansētas iestādes pievienojas pakalpojuma saņemšanai Valsts kasē valsts pārvaldes vienotā pakalpojumu centra ietvaros.”
2. Papildināt 27.panta pirmās daļas otro teikumu pēc vārda “saņemšanai” ar vārdiem “tieši no budžeta izpildītāja un”.
 
3. Papildināt 29. pantu ar ceturto daļu šādā redakcijā:

 “(4) Ministru kabinets nosaka kārtību un apjomu kādā valsts budžeta iestādes un budžeta nefinansētas iestādes grāmatvedības uzskaiti kārto Valsts kasē valsts pārvaldes vienotā pakalpojumu centra ietvaros."
 
4. Izteikt 30. panta ceturto daļu šādā redakcijā:

“(4) Ministru kabinets nosaka kārtību un apjomu, kādā ministrijas, citas centrālās valsts iestādes un no valsts budžeta daļēji finansētas atvasinātas publiskas personas, kā arī pašvaldības apkopo to kapitālsabiedrību finanšu pārskatus un finanšu informāciju, kurās valsts, no valsts budžeta daļēji finansētas atvasinātas publiskas personas un pašvaldības ir kapitāla daļu turētājas, un kārtību, kādā attiecīgos finanšu pārskatus un finanšu informāciju iesniedz Valsts kasei. Ministru kabinets nosaka kapitālsabiedrības, par kurām apkopo attiecīgos finanšu pārskatus un finanšu informāciju.”
 
5. Papildināt pārejas noteikumus ar 105. -107. punktu šādā redakcijā:

“105. Ministru kabinets izdod līdz 2024. gada 30. septembrim šā likuma  23. panta otrajā daļā un  29. panta ceturtajā daļā  minētos noteikumus.

106. Ministru kabinets līdz 2024.gada 1.jūlijam izdod šā likuma 30.panta 4.daļā paredzētos noteikumus jaunā redakcijā un ministrijas, citas centrālās valsts iestādes un no valsts budžeta daļēji finansētas atvasinātas publiskas personas, kā arī pašvaldības uzsāk to piemērošanu, sagatavojot pārskatu par 2024.gada 3.ceturksni. Līdz jaunu Ministru kabineta noteikumu izdošanai, bet ne ilgāk kā līdz 2024. gada 1. jūlijam ir piemērojami Ministru kabineta 2012. gada 25. septembra noteikumi Nr. 643 "Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju".

107. Pakalpojumus valsts pārvaldes vienotā pakalpojumu centra ietvaros saskaņā ar šā likuma  23. panta otrajā daļā un  29. panta ceturtajā daļā noteikto Valsts kase sniedz ar  2025. gada 1. janvāri.”
Likums stājas spēkā 2024. gada 1. janvārī.

